open-index/open-wikipedia-markdown huggingface dataset:
LinuxQuestions.org

**LinuxQuestions.org** (yleisesti lyhennettynä **LQ**) on englanninkielinen yhteisöpohjainen sivusto Linux-käyttäjille. Kesäkuuhun 2007 mennessä sivustolle oli rekisteröitynyt yli 300&nbsp;000 jäsentä. Jerymy Garcian vuonna 2000 perustama LinuxQuestions.org on yksi suosituimmista ilmaisohjelmiin liittyvistä yhteisöistä. Sivusto tunnetaan parhaiten auttavaisuudestaan.

LinuxQuestions.org-sivuston suosituin osa on foorumi, jossa Linux-käyttäjät voivat jakaa tietämystään ja kokemuksiaan. Linux-aloittelijat voivat kysyä kysymyksiä ja kokeneet Linux-käyttäjät voivat neuvoa ongelmissa. Aiheita ovat muun muassa Linuxin turvallisuus, asentaminen ja verkkoon liittyvät asiat. Tällä hetkellä foorumi jakautuu seuraaviin osiin: LinuxQuestions.org, Linux, Enterprise Linux, Other *NIX Forum, Non-*NIX Forums. Tammikuuhun 2007 mennessä foorumeilla oli jo yli 2,5 miljoonaa viestiä.

5. maaliskuuta 2004 LinuxQuestions.org perusti oman wiki-sivuston, josta on tarkoitus tulla Internetin laajin Linuxiin keskittyvä sivusto. Ohjelmisto, jota tähän tehtävään käytetään, on MediaWiki.

LinuxQuestions.org-sivustolla on osio, jolta voi ladata levykuvatiedostoja Linuxin asentamista ja LiveCD:itä varten. Latausosion, wikin ja foorumin lisäksi sivustolla ovat seuraavat osiot:

*LQ Tags
*Linux Hardware Compatibility List (suom. laitteiden yhteensopivuuslista)
*Linux Tutorials (suom. Linux-opastuksia)
*LQ Job Marketplace
*Distro Reviews (suom. Linux-julkaisujen arvosteluja)
*Book Reviews (suom. kirja-arvosteluja)
*Linux Bookmarks
*Press Releases
*Linux Podcast
*Linux Screenshots (suom. kuvakaappauksia)
*LQ Blogs
*LQ Radio
*LQ Radio Jukebox

Huolimatta kasvustaan LinuxQuestions.org on vieläkin pääasiassa yhden henkilön ylläpitämä; Jeremy Garcia, omistaja ja perustaja, yhdessä moderaattoreiden kanssa ylläpitää sivustoa. LQ on aktiivinen yhteisö. Tämä näkyy konkreettisesti siinä, että LinuxQuestions.org-sivusto on edustettuna usein monissa konferensseissa, näyttelyissä sekä messuilla, pääasiassa vain Yhdysvalloissa. Edustusta erilaisissa tilaisuuksissa on kuitenkin ollut myös Isossa-Britanniassa ja Kanadassa.

## Lähteet
*http://www.linuxquestions.org/

## Aiheesta muualla
* Linuxquestions.org
Peter Graves

**Peter Graves** (oik. **Aurness**, 18. maaliskuuta 1926 Minneapolis, Minnesota – 14. maaliskuuta 2010 Los Angeles, Kalifornia) oli yhdysvaltalainen näyttelijä. Hän tuli tunnetuksi tähtiroolillaan televisiosarjassa ''Vaarallinen tehtävä''.

Graves syntyi Minneapolisissa, Minnesotassa, Ruth- ja Rolf-nimisten vanhempien pojaksi. Näyttelijä James Arness oli hänen vanhempi veljensä. Graves opiskeli Southwest High Schoolissa ja Minnesotan yliopistossa. Hän nai vuonna 1950 Joan Endressin, jonka kanssa hän sai kolme tytärtä.
 
Graves esiintyi myös lukuisissa tunnetuissa elokuvissa, joiden joukossa ovat *Viiden miehen armeija* (1969), *[[Hei, me lennetään!]]* (1980), *Pikku karkulainen* (1982) ja *[[Hei, taas me lennetään!]]* (1982). Hänet palkittiin Golden Globella vuonna 1971 suorituksestaan Jim Phelpsinä *Vaarallisessa tehtävässä*. Hän oli roolistaan ehdolla myös Emmy-palkinnon saajaksi. Vuonna 1997 hän oli osa tekijäjoukkoa, joka sai parhaan asiaohjelman Emmyn televisiodokumentista *Judy Garland: Beyond the Rainbow*. Hän oli kyseisen dokumentin juontaja. Syksyllä 2009 Graves sai tähden Hollywood Walk of Famelle.

## Lähteet

## Aiheesta muualla
* Peter Gravesin muistokirjoitus Helsingin Sanomissa
*
Ojat on rajat

__NOTOC__
**Ojat on rajat** on poprock-yhtye Aknestikin esikoisalbumi, joka julkaistiin 24. huhtikuuta 1991 levymerkillä Poko Rekords. Levy on äänitetty SM-studiolla Oulussa julkaisuvuoden tammikuussa. Ari Vaahtera on tuottanut, äänittänyt ja miksannut sen.

Levykannen tekijät ovat Tappo & JT. Kannessa ovat Kikleeni- ja Kökleeni-nimiset koirat.

## Kappaleet
Kaikki kappaleet kirjoittaneet Jukka Takalo ja Kai Latvalehto.

# 
# 
# 
# 
# 
# 
# 
# 
# 
# 
# 
# 

## Kokoonpano
* Jukka Takalo – laulu, basso
* Vesa Kupila – kitara
* Kai Latvalehto – kitara
* Mikko Rautalin – rummut

+

* Ari Vaahtera – tuottaja, äänittäjä, miksaaja

## Aiheesta muualla
* ''Ojat on rajat'' discogs.com -sivustolla
Syvät veet

__NOTOC__
**Syvät veet** on poprock-yhtye Aknestikin EP-levy, joka julkaistiin 8. toukokuuta 1992 levymerkillä Poko Records.

## Kappaleet
Kappaleet kirjoittaneet Jukka Takalo ja Kai Latvalehto, ellei toisin mainittu.

#
#
#
#
#
#

## Aiheesta muualla
* ''Syvät veet'' discogs.com -sivustolla
Punaisen Ristin ja Punaisen Puolikuun yhdistysten kansainvälinen liitto

**Punaisen Ristin ja Punaisen Puolikuun yhdistysten kansainvälinen liitto** ( eli **IFRC**) toimii Punaisen Ristin ja Punaisen Puolikuun kansallisten yhdistysten keskusjärjestönä. Se perustettiin vuonna 1919, jolloin sen nimi oli *Punaisen Ristin kansainvälinen liiga* (). IFRC:n tehtäviin kuuluu kansainvälisen Punaisen Ristin liikkeen katastrofiavun koordinoiminen luonnonkatastrofeissa. IFRC muodostaa yhdessä Punaisen Ristin kansainvälisen komitean ja 192 kansallisen yhdistyksen kanssa Punaisen Ristin ja Punaisen Puolikuun kansainvälisen liikkeen.

Järjestön päämaja sijaitsee Sveitsissä, Geneven lähellä Vernierissä.

## Lähteet

## Aiheesta muualla
* Punaisen Ristin ja Punaisen Puolikuun yhdistysten kansainvälinen liitto
Saihat

**Saihat** (myös **Syhat** tai **Sayhut**, ) on kaupunki Saudi-Arabian itäisessä aš-Šarqiyyan maakunnassa, Persianlahden rannalla. Vuoden 2010 väestönlaskennan mukaan kaupungin väkiluku oli 75&nbsp;794.

Kaupungin kuvernöörinä toimii Muhammad bin Fahd. Varhaisimmat maininnat kaupungista ovat 1600-luvulta.

## Lähteet

## Aiheesta muualla
*Saihat Monthly Climate Average, Saudi Arabia  (worldweatheronline.com)
Citizen Watch

**Citizen Watch Co.** on japanilainen yritys ja yksi maailman suurimmista kellovalmistajista. Kellotehdas on alun perin perustettu nimellä *Shokosha Watch Research Institute* vuonna 1918. Nykyisen nimensä se otti 28. toukokuuta 1930. Nimi on peräisin vuonna 1924 myyntiin tulleesta taskukellosta. Tämä taskukello annettiin lahjaksi Tokion silloiselle pormestarille, Gotō Shinpeille, joka ehdotti nimeä Citizen. Taustalla oli se, että Gotō toivoi kellosta tulevan mahdollisimman monen tavallisen kansalaisen käyttämä ja arvostama.

Citizen on tunnettu muun muassa Eco-Drive-kelloistaan, jotka toimivat aurinkopaneelilla.

Perinteisten analogisten kellojen ohella toinen tunnettu Citizenin kellotyyppi on Ana-Digi, joissa on analogisen osoitinnäytön alapuolella pieni digitaalinen näyttö. Alkuperäisessä kellossa oli iso digitaalinäyttö ja sen ohella pieni analogianäyttö. Silloin kellon nimi oli Digi-Ana. Citizen kuitenkin käänsi nämä toisinpäin huomattuaan osoitinnäytön paremman käytännöllisyyden (esimerkiksi auringonvalossa). Digitaalinäytössä on monia toimintoja kellonajan näyttämisen lisäksi, esimerkiksi päivämäärä, herätys ja sekuntikello. Kellotaulun sisällä digitaalinäytön yläpuolella on pieniä polttimoita, joilla näytön voi valaista pimeässä. Ana-Digistä tuli 1980-luvulla kaikkien aikojen suosituin kello Suomessa ja sitä myytiin useina vuosina kymmeniä tuhansia kappaleita.

Kellojen lisäksi Citizen valmistaa myös taskulaskimia sekä esimerkiksi kannettavia televisioita ja tietokoneiden tulostimia.

Citizen osti yhdysvaltalaisen Bulovan vuonna 2008, kasvaen samalla maailman suurimmaksi kellovalmistajaksi.

## Kellolajitelmat

*Citizen Automatic
*Citizen Eco-Drive
*Citizen Ladies
*Citizen Promaster
*Citizen Quartz
*Citizen Series8
*Citizen Super Titanium
*Citizen Tsuyosa 

## Lähteet

## Aiheesta muualla

*Citizen Watch Co. 
*Citizen Systems Europe
Laurel Clark

**Laurel Blair Salton Clark** (10. maaliskuuta 1961 – 1. helmikuuta 2003) oli lääketieteen tohtori, Yhdysvaltain merivoimien kapteeni ja Nasan astronautti. Hän sai surmansa avaruussukkula Columbian onnettomuudessa, lennolla STS-107, toimiessaan avaruussukkulalennolla asiantuntijana.

Clark syntyi Amesissa Iowassa, mutta piti Wisconsinin Racinea kotikaupunkinaan. Hän valmistui William Horlick High Schoolista 1970 ja sai luonnontieteen kandidaatin tutkinnon eläintieteessä Wisconsinin yliopistosta Madisonista 1983. Lääketieteen tohtoriksi Clark valmistui samasta yliopistosta vuonna 1987.

Clark oli naimisissa. Aviomiehensä Jonin kanssa heillä on yhteinen poika. Clark harrasti sukellusta, retkeilyä, pyöräilyä, laskuvarjohyppäämistä, lentämistä ja matkustelua. Hän oli myös Gamma Phi Beta -sisarkunnan jäsen.
Sōbetsu

**Sōbetsu** () on Japanin kunta Hokkaidōn saarella Iburin yleiskehitystoimiston Usun piirikunnassa. Se sijaitsee sisämaassa Muroranin pohjoispuolella Tōyajärven itärannalla. Sōbetsun alueella kohoavat Usun ja Shōwa-shinzanin tulivuoret. Kunnassa on 2&nbsp;622 asukasta (vuonna 2017) ja sen pinta-ala on 205,01 neliökilometriä.

## Kuvia

Tiedosto:130922 Usuzan Ropeway Sobetsu Hokkaido Japan01s3.jpg|Usuvuoren kaapelivaunu
Tiedosto:Mount Showa-shinzan and touyako.JPG|Tōyajärvi ja Shōwa-shinzan Usuvuorelta


## Lähteet

## Aiheesta muualla

*Kunnan internetsivut
Suomen animeunioni

**Suomen Animeunioni** on kommunikaatiokanava monien Suomen paikallisesti toimivien animeyhdistyksien välillä. Unioniin kuuluvat yhdistykset toimivat itsenäisesti mutta unioni pyrkii organisoimaan yhteisiä asioita ja intressejä. Tällaisia ovat muun muassa erilaisten tapahtumien järjestäminen ja niissä mukana olo, mediakontaktit sekä yhteiset kampanjat. 

Animeunioni toimii pääasiassa Internetin välityksellä, mutta aika ajoin se järjestää myös kokouksia ja vapaamuotoisempia yhteisiä tapaamisia. Animeunionin jäsenyhdistykset toteuttavat yhteistyössä erilaisia palveluja ja tapahtumia. Tunnetuin yhteisistä tapahtumista on Animecon.

## Alajärjestöjä
**Otakut** on Espoossa toimiva Teknillisen Korkeakoulun Ylioppilaskunnan yhteydessä oleva animeyhdistys, joka perustettiin toukokuussa 1996. Otakut lienee näin ollen vanhin alan yhdistys Suomessa.

**Tampereen seudun Anime- ja mangayhteisö** **Hidoi** ry on vuonna 2000 perustettu Tampereella vaikuttava järjestö.

**Turun Animeseura** ry, nykyiseltä nimeltään Turun Anime- ja Mangaseura Senpai ry on turkulainen animeseura, joka on perustettu 10. joulukuuta 1999 ja jonka ensimmäinen aktiivinen toimintavuosi oli 2000. Turun Animeseura on Turun yliopiston ylioppilaskunnan alayhdistys. Perustajajäsenet ovat Simo ja Petra Suntila, Natalie Prévost sekä Jani Achrén. Perustajajäsenet muodostivat myös ensimmäisen hallituksen. TAS on yksi Suomen ensimmäisistä japanilaisen animaation, sarjakuvan ja populaarikulttuurin harrastamiseen keskittyneitä yhdistyksistä.

### [[Animecon]]
Turun Animeseura omistaa oikeudet Animecon-nimeen. Ensimmäinen Animecon järjestettiin Turussa vuonna 1999 Finnconin yhteydessä.

## Aiheesta muualla
* Animeunioni.org
* Otakut kotisivu 
* Hidoi:n kotisivu
* Turun Animeseuran kotisivu
Johtava piispakunta

**Johtava piispakunta** (engl. *Presiding Bishopric*) on Myöhempien aikojen pyhien Jeesuksen Kristuksen kirkossa ja eräissä muissa mormonistisissa yhteisöissä korkein Aaronin pappeutta johtava elin. Se koostuu johtavasta piispasta ja kahdesta tämän kutsumasta neuvonantajasta. Kirkon muiden piispojen tapaan ensimmäisen piispakunnan jäsenet ovat ylipappeja Melkisedekin pappeudessa. Johtava piispakunta lasketaan kirkon yleisauktoriteetteihin.

Kirkon johtavan piispakunnan tehtävänä on kirkon ajallisista asioista (kuten kiinteisöt ja sijoitukset) huolehtiminen sekä piispojen toiminnan ohjaaminen ja koordinointi. Yhdessä ensimmäisen presidenttikunnan ja kahdentoista apostolin koorumin kanssa johtava piispakunta muodostaa kirkon kymmenysneuvoston, joka vastaa kymmenysvarojen käytöstä. Johtava piispakunta vastaa myös osaltaan Aaronin pappeuden koulutusohjelmasta, vaikka päävastuu tästä onkin Nuorilla miehillä.

Johtava piispakunta muodostaa myös yhdessä kahdentoista ylipapin kanssa kirkon yleisneuvoston, jonka tehtävänä on kurittaa ja mahdollisesti jopa erottaa kahdentoista apostolin koorumin ja ensimmäisen presidenttikunnan jäseniä. Tämä neuvosto on kuitenkin kokoontunut vain kahdesti, vuosina 1838 ja 1844, eikä sillä yleensä katsota olevan merkitystä kirkon nykyisessä hallinnossa.
Punaisen Ristin kansainvälinen komitea

**Punaisen Ristin kansainvälinen komitea** ( eli **ICRC**,  eli *CICR*) on Sveitsin Genevessä kotipaikkaansa pitävä humanitaarinen järjestö.  

ICRC:n toiminta-ajatus on auttaa sotien uhreiksi joutuneita ihmisiä. Se on osa Punaisen Ristin ja Punaisen Puolikuun kansainvälistä liikettä, mutta toimii itsenäisesti. ICRC johtaa ja koordinoi Punaisen Ristin ja Punaisen Puolikuun kansainvälisen liikkeen hankkimaa apua kohdealueilla. Komiteaan kuuluu 25 jäsentä, jotka ovat Sveitsin kansalaisia. Se nimittää uusia jäseniä, kun edelliset eroavat tai kuolevat. 

## Historia
Komitea on perustettu vuonna 1863 sveitsiläisen liikemies ja humanisti Henri Dunant’n johdolla. Sen alkuperäisenä tavoitteena oli edistää sodissa haavoittuneiden sotilaiden avustamista tukevan kansainvälisen yhteisön perustamista. Gustave Moynier tuli Dunantin jälkeen 1870-luvulla ICRC:n johtoon. Moynieria seurasi vuonna 1910 presidentiksi nimitetty Gustave Ador. Vuoden 1914 elokuussa, jolloin ICRC perusti sotavankien ja heidän omaistensa välistä yhteydenpitoa parantamaan tarkoitetun toimiston, Punaisen Ristin kansainväliseen komiteaan kuului 10 jäsentä, mutta vuoden loppuun mennessä sen henkilökuntaan kuului jo 1200 ihmistä. ICRC myös lähetti edustajiaan tarkastamaan sotavankileirejä ja raportoi niiden olosuhteista ensimmäistä maailmansotaa käyvien maiden hallituksille. Sodan jälkeen se auttoi järjestämään sotavankien palauttamista.

Maailmansotien välisenä aikana ICRC:n huomattavimmat avustuskohteet olivat Italian-Etiopian sodan ja Espanjan sisällissodan uhrit. Toinen maailmansota oli avustusjärjestölle raskasta aikaa, ja se joutui rekrytoimaan yli kolme tuhatta uutta työntekijää. Vuosina 1928–1946 ICRC:n presidenttinä toimi Max Huber.

Nigerian sisällissodassa (1967–1970) ICRC epäonnistui, koska sen avustustyöntekijät toimivat tavalla, joka edisti kapinallisten asiaa. Nigerian liittovaltion asevoimat ampuivat ICRC:n avustuskoneen alas, Nigerian hallitus julisti ICRC:n johtavan edustajan ei-toivotuksi henkilöksi ja muut humanitaariset järjestöt ottivat avustustehtävän hoitaakseen.  

ICRC on saanut Nobelin rauhanpalkinnon vuonna 1917, vuonna 1944 ja yhdessä Punaisen Ristin ja Punaisen Puolikuun yhdistysten kansainvälisen liiton kanssa vuonna 1963. 

## Merkitys
ICRC on yksi harvoista kansainvälisesti tunnustetuista ei-valtiollisista organisaatioista. Sen asema perustuu Geneven sopimuksiin, jotka ovat yksi kansainvälisen humanitaarisen oikeuden perusasiakirjoista ja joista käytetään usein myös nimitystä ”sodan lait” (*[[jus in bello]]*).

## Lähteet

## Aiheesta muualla
Suomen sisällissodan valkoisten ilmavoimat

**Ilmavoimat** oli valkoisen armeijan ilmatiedusteluun käytetty sotilasosasto. Ilmavoimien päällikkö oli 12. maaliskuuta 1918 alkaen ruotsalainen kapteeni John-Allan Hügerth. Hän oli suoraan yleisesikunnan päällikön alaisuudessa. Hänet syrjäytti myöhemmin saksalainen kapteeni Carl Seber, joka oli suoraan päämajoitusmestarin alaisuudessa.

__NOTOC__
## Lento-osastot
Suomen sisällissodan lopussa valkoisen armeijan ilmavoimat oli jaettu Antrean, Lappeenrannan ja Tampereen osastoon sekä Uttiin perustettuun lentokouluun.

## Toiminta Suomen sisällissodassa

Kolhon kentältä tehtiin tiedustelulentoja Muroleen rintamalle. Näiltä lennoilta saatiin esimerkiksi tieto vihollisen perääntymisestä Muroleen vahvoista taisteluasemista. Maaliskuun 19. lentotoiminta keskittyi Tampereen seudulle, jossa koneita käytettiin pienien pommien ja lentolehtisten pudottamiseen Tampereen kaupunkialueelle. 

Maaliskuun lopulla Antreaan perustettiin lento-osasto, mutta sen kaluston heikon kunnon johdosta osaston ruotsalaiset lentäjät eivät uskaltautuneet niillä ilmaan. Antrean osaston saatua Viipurin suojeluskuntakapteeni K. Torikan avulla neljä suksilla varustettua Nieuport-konetta venäläisine lentäjineen pääsi tiedustelutoiminta Antrealtakin vaatimattomasti käyntiin.

## Valkoisen armeijan ilmavoimien miehistö
Sodan syttyessä oli Suomeen Venäjän asevoimista tullut kaksi suomalaista sotilaslentäjää. Aliluutnantti Valfrid Nykänen jäi sodan alussa ollessaan matkalla kohti valkoisten joukkoja Hämeenkyrössä punaisten vangiksi ja murhattiin.  Luutnantti Väinö Mikkola joutui myös joutui myös punaisten vangiksi Helsingissä. Hän vapautui vasta saksalaisten huhtikuussa 1918 vallattua Helsingin.

Ilmavoimilla oli ainakin sodan alussa vain ulkomaalaisia ohjaajia, joista kahdeksan oli ruotsalaisia. Tähystäjinä toimivat kolme ruotsalaista, yksi tanskalainen ja yksi suomalainen, Arvi Pajunen. Antreassa oli osin pidätettyinä, osin lentäjinä neljä Venäjältä loikannutta sotilaslentäjää. Maaliskuun lopussa ilmavoimiin liittyi uusia lentäjiä, m.m. tanskalaisen lentäjäluutnantti Knut von Clausson-Kaasin ja Saksasta jääkärilentäjäluutnantti Bertel Efraim Mårtensonin. Mårtenson suoritti sodan aikana tiedustelulentoja Viipuriin ja Karjalankannakselle. Hänen asemapaikkansa oli sodan ajan Antrean lentoasema.

## Ilmavoimien menetykset Suomen sisällissodassa

Valkoisen armeijan ilmavoimat menetti viisi miestä sodassa, joista 2 ruotsalaista lentäjää, 2 suomalaista tähystäjää (m.m. Sigurd Nylund) ja saksalainen lentäjäluutnantti von Bülow.

## Lähteet
*Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota vuonna 1918 II–IV, OTAVA Helsinki 1923.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
### Viitteet
The Best of...

**The Best of...** on brittiläisen Uriah Heep -yhtyeen vuonna 1975 julkaistu ensimmäinen kokoelma-albumi, joka sisältää yhtyeen tunnetuimpia kappaleita vuosilta 1970–1975. Vuonna 1996 julkaistusta CD-versiosta löytyy lisäksi vuoden 1976 *[[High and Mighty]]* -albumilla ilmestynyt ”Misty Eyes”. 

## Kappaleet
### Alkuperäinen versio (Bronze Records 1975)
**A-puoli**
# 
# 
# 
# 
**B-puoli**
#
# 
# 
# 
# 
# 

### Uusintapainos (1996)
# 
# 
# 
# 
# 
# 
# 
# 
# 
# 
# 
# 
# 
# 

## Katso myös
*The Best of... Part 2

## Lähteet
Pascal Leclaire

**Pascal Leclaire** (s. 7. marraskuuta 1982 Repentigny, Quebec) on kanadalainen uransa lopettanut jääkiekkomaalivahti. Hän kärsi pahoista lonkkavaivoista, joiden takia hän joutui lopettamaan uransa jo alle 30-vuotiaana. Hänen viimeiseksi seurakseen ennen uransa lopettamista jäi NHL-seura Ottawa Senators.

## Ura
### Seurajoukkueissa
Leclaire pelasi QMJHL-junioriliigassa Halifax Mooseheadsissä ja Montreal Rocketissa 1998–2002. Columbus Blue Jackets kiinnostui Leclairen kyvyistä, ja varasi hänet  ensimmäisellä kierroksella . Vielä yhden QMJHL-kauden jälkeen Leclaire siirtyi Blue Jacketsin farmijoukkueeseen Syracuse Crunchiin AHL:ään. Ennen työsulkua hän sai kokeilla parin ottelun verran pelaamista NHL:nkin puolella.

 jälkeen Leclaire nousi Blue Jacketsin kakkosmaalivahdiksi, käyden kertaalleen myös farmissa. Kesällä 2006 Marc Denis myytiin Tampa Bay Lightningiin ja kaudeksi 2006-07 Leclaire nousikin Columbuksen ykkösmaalivahdiksi. Leclaire kärsi kuidenkin kauden aikana jalkavammasta ja Fredrik Norrena pelasi enemmän pelejä kuiten Leclaire.

Kausi 2007–2008 oli Leclairelle loistava. Hän torjui kauden aikana yhdeksän nollapeliä, joka oli uusi Columbuksen ennätys. Leclaire oli koko NHL:n nollapelitilastoissa liigan toiseksi paras. Kauden jälkeen Columbus teki Leclairen kanssa kolmen vuoden jatkosopimuksen. Leclaire tippui kuitenkin Columbuksen kakkosmaalivahdiksi kaudella . Kun Leclaire oli sivussa nilkkavamman takia, tulokasmaalivahti Steve Mason syrjäytti hänet. Loppukaudesta Leclaire kaupattiin Ottawa Senatorsiin toisen kierroksen varausoikeuden kanssa vaihdossa Antoine Vermetteen.

Ottawassa Leclair aloitti ykkösmaalivahtina. Kausi  kuitenkin keskeytyi posken murtumaan. Toivuttuaan siitä Leclaire loukkaantui uudelleen, kun hän sai aivotärähdyksen keväällä harjoituksissa.

### Maajoukkueessa

Leclaire pelasi Kanadan joukkueessa nuorten MM-kilpailuissa 2002.

Aikuisten tasolla Leclaire edusti ensimmäisen kerran Kanadaa arvokisoissa MM-kilpailuissa 2008. Kanada voitti kisoista hopeaa.

## Tilastot

### Pudotuspelit

''O = ottelut, V = voitot, H = häviöt, T = tasapelit, MIN = peliaika, PM = päästetyt maalit, L = laukaukset kohti, NP = nollapelit, PMK = päästetyt maalit per ottelu, T% = torjuntaprosentti

## Lähteet

## Aiheesta muualla
*
NHL:n varaustilaisuus 2000

**NHL:n varaustilaisuus 2000** oli National Hockey Leaguen , joka järjestettiin 24.-25. kesäkuuta 2000 Pengrowth Saddledomessa Calgaryssa. Tilaisuutta oli edeltänyt , jossa uudet joukkueet Columbus Blue Jackets ja Minnesota Wild valitsivat itselleen pelaajat.

Varaustilaisuudessa varattiin yhteensä 293 pelaajaa yhdeksässä kierroksessa. Yllättäen ensimmäisenä varattiin maalivahti Rick DiPietro, eikä kykyjenetsijöiden ennakkosuosikkia Dany Heatleytä.

## Varausjärjestys
### Kierros 1
Reuss

**Reuss** on joki Sveitsissä. Joki on pituudeltaan 164,4 kilometriä ja sen valuma-alue on 3&nbsp;425 neliökilometriä. Se on Reinin, Aaren ja Rhônen jälkeen Sveitsin neljänneksi pisin joki. Reussin alkulähde sijaitsee Gotthardin massiivissa, 2&nbsp;431 metrin korkeudessa.

Reussin suurimpia sivujokia ovat Kleine Emme ja Lorze.

Reuss virtaa muun muassa Andermattin, Göschenenin, Altdorfin ja Luzernin sekä Vierwaldstätterseen läpi.

## Lähteet
*

### Viitteet

## Aiheesta muualla
The Best of... Part 2

**The Best of... Part 2** on Uriah Heepin kokoelma-albumi, joka julkaistiin vuonna 1997. Se sisältää kappaleita alkuperäisen solistin David Byronin aikakauden jälkeen, vuosilta 1977–1991. *The Best of... Part 2* on jatkoa vuonna 1975 julkaistulle *[[The Best of...]]* -kokoelmalle, joka sisälsi puolestaan David Byronin aikaisen Uriah Heepin kappaleita.

## Kappaleet
#
#
#
#
#
#
#
#
#
#
#
#
#
#
#
#
#
#
#
#

## Katso myös
* The Best of...
Akhaios

**Akhaios** (, ) oli kreikkalaisessa mytologiassa akhaialaisten myyttinen kantaisä.

Akhaios oli Ksuthoksen, Hellenin pojan, ja Kreusan, Erekhtheuksen tyttären poika, ja Ionin veli tai velipuoli – Euripideen mukaan tämä syntyi Kreusan suhteesta Apollonin kanssa. Sen jälkeen kun Ksuthos oli karkotettu Ateenasta, hän matkusti poikiensa kanssa Aigialokseen, jota myöhemmin kutsuttiin Akhaiaksi.

## Lähteet
Normaalibiografia

**Normaalibiografialla** tarkoitetaan yleisesti hyväksyttyä ja "normaalina" pidettyä ihmisen elämänkaarta. Normaalibiografia on vaihdellut ajasta ja kulttuurista riippuen.
Teollisen ajan länsimaisena normaalibiografiana pidetään yleisesti seuraavaa mallia:
*Nuoruus - Opiskelu
*Varhaisaikuisuus - Perheen perustaminen ja työnteon aloittaminen
*Keski-ikä - Työnteko
*Vanhuus - Eläkkeelle siirtyminen ja rauhoittuminen

Peter Büchner on kuvannut muuttunutta saksalaista lapsuutta normaalibiografiakäsitteen avulla (Normalbiographie). Normaalibiografia on historiallisesti spesifi elämäkerrallinen malli, jolla voidaan kuvata jonkun sukupolven edustajien elämänkaaren yhteisiä piirteitä. Malli ei ole mitenkään universaali; esimerkiksi luokka-asemaltaan erilaisten perheitten lapsilla voi olla hyvinkin erilainen lapsuus. Normaalibiografian avulla pyritään yleisten tendenssien kuvaukseen.

## Aiheesta muualla
*Lasten soittoharrastus - iloa ja riemua vai itkua ja hammasten kiristyst&auml;?
*Koulutusyhteiskunnan marginaalissa - Ammattikouluopinnot keskeyttäneiden nuorten yhteiskuntaan kiinnittymisen polut
500 Greatest Albums of All Time

**500 Greatest Albums of All Time** on pääartikkeli *[[Rolling Stone]]* -lehden erikoisjulkaisussa marraskuussa 2003. Luettelo pohjautui 273 eri muusikon, musiikkikriitikon ja musiikkialalla toimivien ihmisten lähettämiin luetteloihin, jotka olivat heidän mielestä parhaat albumit. Luettelossa on useaa eri genreä olevia albumeita, kuten pop, rock, metalli, punk, jazz, folk, blues, soul ja hip hop, sekä näiden sekoituksia.

Luettelo julkaistiin myös kirjana vuonna 2005, esipuheen kirjaan oli kirjoittanut Steven Van Zandt. Luettelo poikkesi hieman lehdessä julkaistusta. Siitä oli poistettu muutamia kokoelma-albumeita, joiden joukossa oli muun muassa Robert Johnsonin *[[The Complete Recordings]]*.

Luettelo on herättänyt myös paljon keskustelua. Jim DeRogatis, entinen *Rolling Stonen* toimittaja, julkaisi kirjan *Kill Your Idols: A New Generation of Rock Writers Reconsiders the Classics*. Kirjassa useat nuoremmat kriitikot kiistelevät *Rolling Stonen* valinnoista ja siitä, miksi *[[Sgt. Pepper’s Lonely Hearts Club Band]]* on valittu parhaaksi albumiksi.

Kuten muutkin *Rolling Stonen* samantapaiset luettelot koostuvat lähes kokonaan yhdysvaltalaisista ja englantilaisista yhtyeistä. Luetteloon pääsi vain kolme ei-englantilaista albumia: *[[Trans-Europe Express]]*, *[[Buena Vista Social Club]]* ja *[[The Definitive Collection]]*.

## Top 10

# *[[Sgt. Pepper’s Lonely Hearts Club Band]]*, The Beatles
# *[[Pet Sounds]]*, The Beach Boys
# *[[Revolver (The Beatlesin albumi)|Revolver]]*, The Beatles
# *[[Highway 61 Revisited]]*, Bob Dylan
# *[[Rubber Soul]]*, The Beatles
# *[[What’s Going On]]*, Marvin Gaye
# *[[Exile on Main St.]]*, The Rolling Stones 
# *[[London Calling]]*, The Clash
# *[[Blonde on Blonde]]*, Bob Dylan
# *[[The Beatles (albumi)|The Beatles]]*, The Beatles

## Artistit, joilla on eniten albumeita luettelossa

* The Beatles – 11 (4 albumia top 10:ssä)
* Bob Dylan – 10 (2 albumia top 10:ssä)
* The Rolling Stones – 10 (1 albumi top 10:ssä)
* Bruce Springsteen – 8
* The Who – 7
* David Bowie – 6
* Elton John – 6

## Albumien lukumäärä vuosikymmenien mukaan

* 1950-luvulta tai aiemmin – 29 albumia (5,8&nbsp;%)
* 1960-luvulta – 126 albumia (25,2&nbsp;%, 7 albumia top 10:ssä)
* 1970-luvulta – 183 albumia (36,6&nbsp;%, 3 albumia top 10:ssä)
* 1980-luvulta – 88 albumia (17,6&nbsp;%)
* 1990-luvulta – 61 albumia (12,2&nbsp;%)
* 2000-luvulta – 13 albumia (2,6&nbsp;%)

## Aiheesta muualla

* Koko luettelo ''Rolling Stonen'' sivustolla
John Updike

**John Hoyer Updike** (18. maaliskuuta 1932 Shillington, Pennsylvania, Yhdysvallat – 27. tammikuuta 2009 Danvers, Massachusetts, Yhdysvallat) oli yhdysvaltalainen kirjailija.

Updike tuli kansainvälisesti tunnetuksi varsinkin Jänis-sarjallaan, jonka romaanit käsittelevät Harry ”Rabbit” Angstromin elämänvaiheita. Hän julkaisi muitakin romaaneja sekä novelleja, runoutta, esseitä ja kritiikkiä.

Updikelle myönnettiin menestyksekkäästä urasta lukuisia palkintoja, kuten kaksi Pulitzeria (1982, 1991), National Book Award (1964, 1982, 1998), American Book Award (1982), National Medal of Arts (1989). Hän oli Yhdysvaltain taide- ja kirjallisuusakatemian jäsen vuodesta 1976.

David Foster Wallacen mielestä Updike julisti omaa nerouttaan vähän liian innokkaasti. *Toward the End of Time* (1997) sai Wallacen arviossa *New York Observerissa* täystyrmäyksen:

## Suomennetut teokset
* *Juokse, jänis* (1960)
* *Parit* (1968)
* *Amerikkalainen tarina* (1971)
* *Kunnes rakkaus meidät erottaa* (1977)
* *Minä olen eversti Ellelloû* (1978)
* *Autokauppiaan unelmat* (1983)
* 
* *Jänis ei juokse* (1990)

## Lähteet

## Kirjallisuutta
* 
* 
* 

## Aiheesta muualla
* John Updiken muistokirjoitus Helsingin Sanomissa
*Petri Liukkonen , John Updike, Kuusankosken kaupunginkirjasto
Irwin Rose

**Irwin Allan Rose** (16. heinäkuuta 1926 Brooklyn, New York – 2. kesäkuuta 2015 Deerfield, Massachusetts) oli yhdysvaltalainen biokemisti. Hän jakoi vuoden 2004 Nobelin kemianpalkinnon israelilaisten Aaron Ciechanoverin ja Avram Hershkon kanssa ubikitiinin ohjaamaa proteiinien hajottamista koskevasta tutkimustyöstä.

Rose syntyi New Yorkin Brooklynissa ja opiskeli Washington State Universityssa, kunnes joutui toisessa maailmansodassa palvelukseen Yhdysvaltain laivastoon. Sodan jälkeen hän jatkoi opintojaan ja valmistui Chicagon yliopistosta. Hän työskenteli sittemmin Kalifornian yliopiston Irvinen-kampuksella.

Rose kuului Yhdysvaltain kansalliseen tiedeakatemiaan vuodesta 1979. 

## Lähteet
Avram Hershko

**Avram Hershko** (; s. 31. joulukuuta 1937) on biokemisti. Hershko syntyi Karcagissa, Unkarissa, Herskó Ferenc -nimisenä. Hän muutti vuonna 1950 Israeliin, jossa hän suoritti opintonsa ja loi uransa. Hän on työskennellyt professorina Technionissa.

Hershko jakoi vuoden 2004 Nobelin kemianpalkinnon Irwin Rosen ja Aaron Ciechanoverin kanssa ubikitiinin ohjaamaa proteiinien hajottamista koskevasta tutkimustyöstä. Hän on saanut myös Israel-palkinnon (1994), Lasker-palkinnon (2000), Louisa Gross Horwitz -palkinnon (2001) ja Wolfin palkinnon (2001). 

Hershko on Yhdysvaltain kansallisen tiedeakatemian ulkomaalaisjäsen.

## Lähteet
Sakari Salminen (jääkiekkoilija)

**Sakari Jalmari Salminen** (s. 31. toukokuuta 1988 Pori) on suomalainen jääkiekkoilija. Hän on pelipaikaltaan oikea laitahyökkääjä.. Edustaa Kartanon Kiksausta salibandyn Satakuntaliigassa.

## Ura
Salminen on Porin Ässien kasvatti ja teki juniorisarjoissa paljon pisteitä. Hän ei kuitenkaan pystynyt heti vakiinnuttamaan paikkaansa liigassa kaudella 2007–2008, ja Ässät lainasi hänet yhdessä Joonas Kemppaisen kanssa Mikkelin Jukureihin Mestikseen. Salminen pelasi Suomen ykkösketjussa nuorten MM-kisoissa 2008.

Kausi 2008–2009 sujui jo huomattavasti paremmin, ja 16 maalia tehnyt Salminen oli Ässien paras maalintekijä. Hän solmi kauden 2009–2010 jälkeen kaksivuotisen sopimuksen Kuopion KalPan kanssa. Kaudella 2010–2011 Salminen voitti KalPan sisäisen pistepörssin 45 pisteellä ja teki pudotuspeleissäkin kuusi pistettä seitsemässä ottelussa. Kauden päätyttyä hän pääsi myös ensimmäistä kertaa A-maajoukkueeseen.

Kaudella 2012–2013 SM-liigakiekkoilijat äänestivät Salmisen runkosarjan parhaaksi pelaajaksi, ja hänelle myönnettiin Kultainen kypärä -palkinto. Kauden jälkeen hän siirtyi KHL-seura Torpedo Nižni Novgorodiin. Salminen oli tehnyt KalPan kanssa loppuvuonna 2011 jatkosopimuksen kauden 2013–2014 loppuun, mutta hänelle jätettiin mahdollisuus siirtyä KHL:ään kesken sopimuskauden.

Salminen edusti Suomea vuoden 2013 maailmanmestaruuskilpailussa. Hän teki tehot 1+2=3. Salmisen ensimmäiset maailmanmestaruuskisat päättyivät tappioon pronssiottelussa Yhdysvaltoja vastaan.

Kaudet 2013–2015 Salminen vietti KHL-seura Torpedossa. 

Kaudeksi 2015–2016 hän siirtyi Sveitsiin Fribourg-Gottéronin joukkueeseen, jossa hän pelasi 43 ottelua. Loppukaudeksi hän siirtyi Ruotsiin Växjö Lakersin riveihin, jossa pelasi myös pudotuspeleissä.

Kaudeksi 2016–2017 Salminen siirtyi kaksivuotisella sopimuksella KHL-seura Jokereihin. Jokerit-sopimuksen toinen vuosi purettiin yhteisymmärryksessä heinäkuussa 2017. Alkukaudesta 2017–2018 Salminen pelasi Dinamo Moskovassa, mutta sopimus irtisanottiin 18 pelatun ottelun jälkeen. Tämän jälkeen Salminen teki vuoteen 2020 ulottuvan sopimuksen Porin Ässiin.

Ässät nimesi Salmisen kaudeksi 2018–2019 varakapteenikseen. Hän johti SM-liigassa viimeisenä olleen joukkueen sisäistä piste- ja syöttöpörssiä tehoilla 10+21=31, kunnes tammikuussa 2019 Ässät lainasi Salmisen loppukaudeksi Helsingin IFK:hon, joka vastaavasti lainasi Lauri Kulmalan Ässiin.

Salminen pelasi kauden 2019–2020 ruotsalaisessa Örebro HK:ssa. Hän teki helmikuussa 2021 sopimuksen Ässien kanssa.

## Tilastot

## Lähteet
*
*
*

### Viitteet
John Arthur Jarvis

**John Arthur Jarvis** (24. helmikuuta 1872 – 9. toukokuuta 1933) oli englantilainen uimari ja olympiavoittaja. Hän voitti Pariisin olympiakisoista 1900 kultaa sekä 1&nbsp;000 metrin vapaauinnissa ajalla 13.40,2 että 4&nbsp;000 metrin vapaauinnissa ajalla 58.24,0. Välikisoissa hän voitti mailin vapaauinnissa hopeaa ja 400 metrin vapaauinnissa pronssia.

## Lähteet
Bob Rafelson

**Robert ”Bob” Rafelson** (21. helmikuuta 1933 New York – 23. heinäkuuta 2022 Aspen) oli yhdysvaltalainen elokuvaohjaaja, jonka tunnetuimpien töiden joukossa on *[[Rajut kuviot]]* (1970). Hän kuului The Monkees -yhtyeen taustavoimiin.

New Yorkissa syntynyt Rafelson teki pitkäaikaista yhteistyötä näyttelijä Jack Nicholsonin kanssa. Rafelson oli vuonna 1971 ehdolla Oscar-palkinnon saajaksi kahdessa kategoriassa. Hän voitti Emmy-palkinnon ja oli lisäksi ehdolla kahden Golden Globen saajaksi.

## Elokuvia
* *[[Head (elokuva)|Head]]* (1968)
* *[[Rajut kuviot]]* (1970)
* *[[Vain unelmilla on siivet]]* (1972)
* *[[Loputon treeni]]* (1976)
* *[[Postimies soittaa aina kahdesti]]* (1981)
* *[[Musta leski (vuoden 1987 elokuva)|Musta leski]]* (1987)
* *[[Kaukaiset vuoret]]* (1990)
* *[[Koirat karvoissaan]]* (1992)
* *[[Wet]]* (1995)
* *[[Verta ja viiniä]]* (1996)
* *[[Poodle Springs – kuolema aavikolla]]* (1998)
* *[[No Good Deed]]* (2002)

## Lähteet

## Kirjallisuutta
*Rafelsonin haastattelu ja oheisartikkeli, *Filmihullu* 4/2000.
## Aiheesta muualla
*
Karl Röderer

**Karl Conrad Röderer** (12. kesäkuuta 1868 - 28. elokuuta 1928) oli sveitsiläinen ampuja, hän kilpaili 50 metrin vapaapistoolissa.

Röderer voitti Pariisin olympiakisoissa 1900 päälajinsa 50 metrin vapaapistoolin olympiaennätyksellä 503 sekä 50 metrin pistoolin joukkuekilpailun kultaa. Hänen lisäkseen Sveitsin joukkueeseen kuuluivat Konrad Stäheli, Louis Richardet, Friedrich Luethi ja Paul Probst.

Rödererin vuonna 1900 ampuma 50 metrin vapaapistoolin 60 laukauksen tulos 503 säilyi maailmanennätyksenä vuoteen 1905 saakka, kunnes Paul van Asbroeck rikkoi sen.

## Lähteet
Viirukutoja

**Viirukutoja** (*Ploceus manyar*) on aasialainen tukevanokkainen kutojalintu.

## Koko ja ulkonäkö
Linnun pituus on noin 15 senttimetriä, siipien kärkiväli 20–22 senttimetriä ja paino noin 17 grammaa. Varpusen kokoinen isopäinen ja jykevänokkainen pikkulintu. Juhlapukuinen koiras on alapuolelta vaaleahko runsain tummin pitkittäisviiruin, selkäpuoli on tumman harmaanruskea, nokka on musta ja päälaki kirkkaankeltainen. Talvipuvussa keltaista on vain pieni laikku korvan takana ja nokka on vaaleanpunainen. Naaraan ja nuoren linnun höyhenpuvuista puuttuu kirkkaankeltainen väri.

## Esiintyminen
Viirukutoja elää Etelä-Aasiassa Pakistanista Etelä-Kiinaan, erillinen populaatio on Indonesian saarilla. Lajin on tuonut ihminen Niilin suistoon Egyptiin, mahdollisesti kanta on peräisin Aleksandrian eläintarhasta karanneista yksilöistä. Hyvin sosiaalinen laji ja muodostaa valtavia parvia lisääntymisajan ulkopuolella. Lajin elinalueen laajuus on 1–10 miljoonaa neliökilometriä ja sen kanta on elinvoimainen.

## Elinympäristö
Soistuneet, matalat tulvaniityt ja joenvarret. Suosii järviruoko- ja osmankäämikasvustoja.

## Lisääntyminen
Viirukutojat voivat elää sekä yksiavioisina että polygyniassa. Ne elävät pieninä yhdyskuntina, joissa on jäseniä muutamista pareista muutamiin kymmeniin pareihin. Pesii tavallisesti 2 kertaa kesän aikana. Pesät sijaitsevat usein hyvin lähekkäin. Pesä on ruohonkorsista ja lehdistä taitavasti kudottu, puun tai pensaan oksaan tai ruokojen latvoihin sidottu kori tai pussi, jossa sisäänmenokäytävä on pesän alaosassa. Tavallisesti koiras rakentaa pesän yksin. Pesä roikkuu veden päällä, 1–3&nbsp;m vedenpinnan yläpuolella. Naaras munii yleensä 2 tai 3 munaa, muna painaa 2,3&nbsp;g. Molemmat puolisot osallistuvat haudontaan, naaras aktiivisemmin. Haudonta-aika on 13–14 päivää. Poikasista huolehtivat molemmat emot ja ne lähtevät pesästä 16–17 päivää vanhoina. Sukukypsä 2-vuotiaana.

## Ravinto
Viirukutojat syövät pääasiassa siemeniä ja viljaa, poikasia ruokitaan hyönteisillä ja muilla selkärangattomilla.

## Lähteet
* Orientalbirdimages (kuva) 

### Viitteet
E-lasku

**E-lasku** on verkkolasku, jonka laskun saaja voi saada verkkopankkiinsa tai OmaPostiinsa. Sen käyttöönotto yksinkertaistaa maksamista verkkopankissa. Käyttöönotto edellyttää verkkopankin asiakkuutta ja se tapahtuu verkkopankin kautta. Sen tekninen sanomamuoto Suomessa on Finvoice.

## Suomalaisen e-laskun toimintamalli

Verkkopankissa on luettelo kaikista laskuttajista, jotka voivat lähettää e-laskuja. Kuluttaja voi valita luettelosta ne laskuttajat, joiden haluaa jatkossa lähettävän hänelle verkkolaskuja. Kuluttaja voi myös yksittäistä laskua maksaessaan valita, että haluaa jatkossa laskut kyseiseltä laskuttajalta verkkolaskuna. Pankki välittää laskuttajille ilmoituksen verkkolaskun käyttöönotosta. Kuluttajan valitsemien laskuttajien laskut alkavat tulla sähköisesti suoraan hänen verkkopankkiinsa maksettaviksi.

Pankit tarjoavat erilaisia verkkolaskuun liittyviä lisäpalveluita. Näitä ovat muun muassa sähköposti- ja/tai tekstiviesti-ilmoitus verkkopankkiin saapuneesta laskusta sekä laskujen automaattinen maksaminen. Kuluttajan itsensä automaattiseen maksamiseen määrittämät laskut maksetaan ilman erillistä hyväksyntää, jos ne alittavat kuluttajan verkkopankissa asettaman eurorajan.

E-laskuja voidaan lähettää pankkien ja muiden verkkolaskuvälittäjien kautta.

## E-laskun hyödyt

Verkkopankissa olevaan laskuun ei tarvitse näppäillä laskun yksityiskohtaisia tietoja. Maksulomake on suoraan valmis maksamiseen, jos maksaja hyväksyy sen tarkistuksensa jälkeen. Maksaminen tapahtuu helposti ja nopeasti ilman virheitä. Laskuun voi tehdä myös muutoksia. 

## Lähteet
*Finanssialan Keskusliiton verkkolaskusivusto Viitattu 13.6.2014.
Moon Bloodgood

**Korinna Moon Bloodgood** (s. 20. syyskuuta 1975 Anaheim, Kalifornia) on yhdysvaltalainen näyttelijä. Hän on esiintynyt muun muassa elokuvissa *[[Seikkailu Etelänavalla]]* (2006), *[[Pathfinder (vuoden 2007 elokuva)|Pathfinder]]* (2007) ja *[[Terminator – Pelastus]]* (2009) sekä  televisiosarjoissa *[[Päivä armonaikaa]]*, *[[Journeyman]]* ja *[[Falling Skies]]*.

## Filmografia
* *[[Seikkailu Etelänavalla]]* (2006)
* *[[Pathfinder (vuoden 2007 elokuva)|Pathfinder]]* (2007)
* *[[Päivä armonaikaa]]* (2006, 2008, televisiosarja)
* *[[Journeyman]]* (2007, televisiosarja)
* *[[Street Fighter: The Legend of Chun-Li]]* (2009)
* *[[Terminator – Pelastus]]* (2009)
* *[[Falling Skies]]* (2011–2015, televisiosarja)

## Aiheesta muualla

* 
*
Peter J. Grant

**Peter James Grant** (1943 – 16. huhtikuuta 1990) oli brittiläinen lintutieteilijä.

Grant kirjoitti useita lintukirjoja, muun muassa *The New Approach to Identification*, yhdessä Killian Mullarneyn kanssa,  määrityskirjan lokeista *Gulls, an identification guide* ja  parhaaksi määritysoppaaksi arvostetun *Fåglarna - Alla Europas och Medelhavsområdets fåglar i fält* yhdessä Mullarneyn, Lars Svenssonin ja Dan Zetterströmin kanssa (julkaistu suomenkielisenä laitoksena 1999 nimellä *[[Lintuopas – Euroopan ja Välimeren alueen linnut]]* sekä isokokoinen painos samasta kirjasta 2001 nimellä *Suuri lintukirja - Euroopan ja Välimeren alueen linnut*). Postuumisti häneltä julkaistiin yhdessä Svenssonin, Mullarneyn, Zetterströmin ja David Christien kanssa  *Collins Bird Guide: The Most Complete Guide to the Birds of Britain and Europe* ().

Grant toimi Britannian rariteettikomitean *British Birds Rarities Committeen* kolmantena puheenjohtajana vuosina 1976–1986.
Anthony Harvey

**Anthony Harvey** (3. kesäkuuta 1931 Lontoo – 23. marraskuuta 2017 Water Mill, Southampton, New York, Yhdysvallat) oli brittiläinen elokuvaohjaaja ja -leikkaaja. Hänen ohjaustöihinsä lukeutui muun muassa *[[Leijona talvella]]* (*The Lion in Winter*, 1968), joka toi ohjaajalleen Oscar- ja Golden Globe -ehdokkuuden.

Vuonna 1967 Harvey oli ehdolla Venetsian elokuvajuhlien Kultaisen leijonan saajaksi elokuvastaan *[[Maanalaisessa]]* (1966).

## Lähteet

## Aiheesta muualla
*
X-Plane

**X-Plane** on yhdysvaltalaisen Laminar Researchin kehittämä kaupallinen lentosimulaattoriohjelma. X-Plane on saatavana Linux, Mac OS X ja Windows -järjestelmille.

Päivitykset ovat ilmaisia uuteen pääversioon asti. X-Planen viimeisin vakaa versio on 11, joka julkaistiin maaliskuussa 2017. Versio 12 on julkaistu ennakkojulkaisuna syyskuussa 2022.

## Ominaisuudet

X-Plane tukee verkottamista useille tietokoneille mahdollistaen muun muassa usean näytön järjestelmät.

Simuloidun laitteen sijaan järjestelmään voidaan kytkeä oikeaa laitteistoa *Hardware in the loop* (HIL tai HITL) simulaatioon.
Esimerkkitapauksia ovat radiolaitteen tai navigointilaitteen korvaaminen aidolla simulaation sijaan.

Versiossa 11.50 on julkaistu tuki Vulkan ja Metal -rajapinnoille.
Versio 12 käyttää OpenGL-siltaa jotta vanhat pluginit toimivat uudessa versiossa. Versio 12 hyödyntää aiempaa enemmän grafiikkaprosessorin (GPU) ominaisuuksia ja osa toiminnoista on siirretty grafiikkaprosessorille suoritettavaksi. Versiossa 12 on uusi pilvijärjestelmä, joka tukee erilaisia pilvimuodostelmia ja niiden muuttumista ajan myötä. Säätila- ja pilvijärjestelmä tukee turbulenssia pilvissä, jäätymistä sekä sadetta pilvissä ja niiden alapuolella.

## Sertifioitu versio

*X-Planesta* on saatavilla FAA:n sertifioima versio, jota voidaan käyttää oikeiden lentäjien koulutukseen.

Varsinainen käyttö kuitenkin vaatii myös muun muassa lento-ohjaimilta sertifioinnin joten pelkkä ohjelmalisenssin hankkiminen ei ole riittävää.

## Työkalut

X-Planen mukana toimitetaan työkalu, jonka avulla voi tehdä ja muokata lentokoneita. Erikseen ladattavissa on myös maastonmuokkaustyökalu, jolla voi tehdä myös lentokenttiä.

Järjestelmä tarjoaa täydellisen lentosimulointiympäristön. Se laskee lentokoneen lento-ominaisuudet, muun muassa siiven profiilista ja rungon muodosta. X-Planessa voi lentää sekä Maa että Mars-planeetalla.

## Mobiiliversio
*X-Plane Mobile* on erillinen tuote iOS- ja Android-laitteille.

## Lentokoneet ja maasto
X-Plane 11 sisältää seuraavat lentokoneet:
* Cessna 172SP
* McDonnell Douglas MD-80
* Sikorsky S-76 (helikopteri)
* Boeing 737-800
* Schleicher ASK 21
* Beechcraft Baron 58
* Boeing 747-400
* Cirrus Vision SF50
* Beechcraft King Air C90

Muita lentokoneita ja maastoa kuten lentokenttiä on saatavilla sekä kaupallisena lisäsisältönä, että ilmaisina laajennuksina ohjelmaan.

Ohjelmaan on saatavilla korkeamman resoluution maastotiedot, joka tekee maastotiedosta yksityiskohtaisempaa.

## Lähteet

## Aiheesta muualla
* Virallinen kotisivu
* Lentoyhteisön kotisivu 
* X-Plane Communication Toolbox (XPC)
Do You Know...

**Do you know** on vuonna 1965 julkaistu The Lollipopsin studioalbumi.

## Kappaleet
# Oh, girl    
# I love her so    
# It took a long time    
# Look up at the stars    
# I've got a girl    
# So blue    
# All I've got to say    
# Two chips and one fish    
# Are you lonesome just like me    
# I want her back    
# The boy with freckles and red hair    
# Lucky guy    
# Nobody    
# Do you know
Mari Laurila

**Mari Laurila** (s. 1963) on suomalainen muusikko, joka tuli tunnetuksi lapsilaulajana esittämillään kappaleilla ”Aja hiljaa, isi” ja ”Peppi Pitkätossu”. Laurilan äiti on laulaja, musiikkileikkikoulun johtaja Ritva Mustonen ja isä studiomuusikko Heikki Laurila. 

## Ura
Laurila tuli tunnetuksi vuonna 1966 levyttämällään kappaleella ”Aja hiljaa, isi”, jota käytettiin Liikenneturvan kampanjoissa. Laurila oli tuolloin kolmevuotias. Hänen suurin hittinsä oli kuitenkin kolme vuotta myöhemmin levytetty ”Peppi Pitkätossu”. Kumpikin oli myydyimpien kotimaisten singlejulkaisujen joukossa vielä 30 vuotta julkaisunsa jälkeen. Laurila levytti lastenlauluja vuoteen 1974 saakka.

Laurila valmistui Pariisin konservatoriosta harjoituspianistiksi ja myöhemmin 1999 musikaalinäyttelijäksi Lontoon Royal Academy of Musicista. Hän asuu nykyisin Nizzassa.

## Diskografia
### LP
* Mari Laurila (1970)
* Musiikkisokkelo (1974)

### Single
* Aja hiljaa, isi / Mä kuljen metsätiellä (1966)
* Pikku prinssi päivänpaiste / Arvoitus (1966)
* Nukkumatti / Sairas karhunpoika (1969)
* Peppi Pitkätossu / Peppi Pitkätossun jäähyväislaulu (1969)
* Hei tänne vaan, täti / Jos saisin viisi miljoonaa (1971) Siili ja mansikat 

### Kokoelmat
* 20 suosikkia: Aja hiljaa, isi (2013)

## Lähteet
* ”Sadan vuoden syke. Nuori rytmi – lapsitähdet musiikkiteollisuuden pyörteissä.” Radio Suomi. 16.12.2007.
* 
* Myydyimmät kotimaiset.  Viitattu 15.3.2008.
* Viola, Suomen kansallisdiskografia

### Viitteet
Miljoonakutoja

**Miljoonakutoja**, aikaisemmalta nimeltään **verinokka** tai **miljoonavarpunen** (*Quelea quelea*) on todennäköisesti maailman runsaslukuisin luonnonvarainen lintulaji. Vain tarhattu kana on runsaslukuisempi lintulaji.

## Koko ja ulkonäkö
Linnun pituus on noin 12,5 senttimetriä ja paino 15–20 grammaa. Se on varpusta pienempi pikkulintu, jolla on tukevatekoinen punainen nokka ja punaiset koivet. Höyhenpuku on alapuolelta vaalea ja päältä harmaanruskean viirukas. Koiraalla on joko musta tai vaalea naama. Lajin elinikä on kaksi tai kolme vuotta.

## Esiintyminen
Miljoonakutoja esiintyy Afrikassa Saharan eteläpuolella. Satunnaisesti lajia on tavattu myös Kanariansaarilla. Lajin esiintymisalueen laajuus on noin 9,4 miljoonaa neliökilometriä ja sen kanta on elinvoimainen. Populaatiot muuttavat pitkiäkin matkoja ravinnonhaussa.

Miljoonakutoja on todennäköisesti maailman runsaslukuisin luonnossa elävä lintulaji, sen kannaksi on arvioitu 1,5 miljardia lisääntymisikäistä yksilöä.

## Elinympäristö
Miljoonakutojan tyypillisiä elinympäristöjä ovat savanni ja aro. Laji elää myös ihmisen seuralaisena viljelysmaiden tuntumassa. Parvet, joissa voi olla miljoonia yksilöitä, liikkuvat päivittäin ruokailu- ja juomapaikkojen ja pesäpaikkojen välillä.

## Lisääntyminen
Miljoonakutoja on yhdyskuntalintu, joka pesii valtavina kolonioina. Yhdyskunta saattaa levitä kymmenen neliökilometrin alueelle. Koiras on moniavioinen ja sillä voi olla kymmeniä naaraita. Pesintä ajoittuu sadekausien mukaan siten että riittävästi siemenravintoa on tarjolla. Koiras kutoo puuhun tai piikkipensaaseen ruohonkorsista ja lehdistä puolivalmiita soidinpesiä, joista naaras lopulta valitsee yhden, jonka ne rakentavat yhdessä valmiiksi. Naaras munii 2–4 vaaleansinistä munaa ja hautoo niitä noin 12 päivää. Pieniä poikasia ruokitaan hyönteisillä ja niiden toukilla. Poikasten ollessa muutaman päivän ikäisiä emot alkavat ruokkia niitä siemenillä. Poikaset lähtevät pesästä kahden viikon ikäisinä. Ne ovat sukukypsiä yksivuotiaina, usein jo yhdeksän kuukauden ikäisinä.

## Ravinto
Pääasiallista ravintoa miljoonakutojalle ovat ruohonsiemenet ja vilja, poikasaikana myös hyönteiset. Kuivalla kaudella linnut syövät puiden lehtiä. Parvet hakeutuvat aamunkoitteessa ruokailupaikoille. Keskipäivän kuumuudessa ne lepäävät varjossa ja juomapaikoilla. Illalla ne käyvät toistamiseen ruokailemassa.

Miljoonakutojat saattavat aiheuttaa viljelmille suurta tuhoa. Miljoonapäinen parvi voi yhdessä päivässä tuhota jopa 60 tonnia viljaa. Viljelijät tappavat niitä suuria määriä, mutta lajin kanta ei ole toistaiseksi pienentynyt.

## Lähteet
The Lollipops (albumi)

**The Lollipops** on vuonna 1965 julkaistu The Lollipopsin studioalbumi.

## Kappaleet
# I’ll Stay by Your Side    
# Lollipops Boogie    
# That’s All    
# There Was a Time    
# All My Loving    
# Shakin’ All Over    
# I See It Now    
# Don’t Matter What You Do    
# Little Bad Boy    
# Speedy Gonzales    
# Look at This Boy    
# Lollipops Shake
Willy Böckl

**Willy Böckl** (27. tammikuuta 1893 – 22. huhtikuuta 1975) oli itävaltalainen taitoluistelija, hän kilpaili yksinluistelussa.

Böckl voitti urallaan yhdeksän MM-mitalia, joista kolme oli kultaista, kolme hopeista ja kolme pronssista. EM-kisoissa hän voitti urallaan yhdeksän mitalia, joista mestaruuden hän voitti kuusi kertaa. Olympialaisissa hän voitti kaksi hopeaa: Chamonix’ssa 1924 ja Sankt Moritzissa 1928.

Hän lopetti uransa St. Moritzin olympiakisojen jälkeen, sen jälkeen hän toimi Yhdysvaltain maajoukkueen valmentajana. 

## Lähteet

* 

### Viitteet
Kelttiläinen musiikki

**Kelttiläinen musiikki** on yleisnimitys musiikille, jossa on vaikutteita kelttiläisten maiden eli Irlannin, Skotlannin, Walesin, Bretagnen ja Galician kansanmusiikkiperinteistä. Kelttiläisiä vaikutteita sisältävää rockia tai muuta populaarimusiikkia voidaan kutsua myös nimellä *Celtic fusion* eli kelttiläinen fuusio.

## Soittimet
Kelttiläisessä musiikissa käytettäviä soittimia ovat esimerkiksi viulu, huilu, tinapilli, säkkipilli, Uilleann-pilli, bombarde, vapaalehdykkäsoittimet kuten harmoni, harmonikat ja concertina; banjo, mandoliini,  busuki, kitara, kelttiläinen harppu, dulcimer, bodhrán sekä muut lyömäsoittimet.

## Kelttiläistä musiikkia esittäviä artisteja ja yhtyeitä

*Máire Brennan
*Capercaillie
*Celtic Woman
*The Chieftains
*Clannad
*The Corrs
*De Dannan
*Dervish
*El Sueño de Morfeo
*Enya
*Nolwenn Leroy
*Manau
*Loreena McKennitt
*Runrig
*Secret Garden
*Solas
*Alan Stivell
*Tri Yann

## Katso myös
* Irlantilainen kansanmusiikki

## Lähteet

## Aiheesta muualla
Phyllis Schlafly

**Phyllis McAlpin Schlafly** (o.s. **Stewart**; 15. elokuuta 1924 St. Louis, Missouri – 5. syyskuuta 2016 St. Louis, Missouri) oli yhdysvaltalainen konservatiivi, joka tuli tunnetuksi muun muassa feministiliikkeeseen kohdistamastaan kritiikistä.

Schlafly syntyi katoliseen perheeseen Missourissa. Hän pyrki, mutta ei kertaakaan päässyt Yhdysvaltain kongressiin. Hän sai miehensä John Fred Schlaflyn kanssa kuusi lasta, joista Andrew on tullut tunnetuksi Conservapedian perustajana.

Schlafly julkaisi lukuisia kirjoja, joista tunnetuimpien joukossa on *A Choice Not an Echo* (1964). Hän sai vuonna 1978 juris doctorin arvon Washington University Law Schoolista Saint Louisissa.

## Lähteet